Hopneri Maja

UKULELE KURSUS ALGAJATELE
2026-03-09 18:00 - 19:30, 2026-02-23 18:00 - 19:30, 2026-02-09 18:00 - 19:30, 2026-01-26 18:00 - 19:30 (Europe/Tallinn) | Hopneri maja, Raekoja plats 18, Tallinn, Eesti
Ei ole kunagi hilja midagi uut õppida, ka pillimäng ei pea jääma kättesaamatuks unistuseks.
Alates jaanuarist alustab Hopneri majas ukulele kursus, mis mõeldud just täiskasvanutele, kes soovivad pillimänguga algust teha. Saadakse kokku 6. korral üle nädala esmaspäeviti, et pooleteist tunni jooksul omandada sammhaaval teadmised pillimängust ja jõuda enesekindluseni esimeste lihtsate lugude mängimisel.
E. 26. jaan. kell 18.00
E. 09. veebr. kell 18.00
E. 23. veebr. kell 18.00
E. 09. märts kell 18.00
E. 23. märts kell 18.00
E. 06. apr. kell 18.00
Ukulele on pill, mida saab kaasa võtta kuhu iganes, saab mängida kus iganes just selletõttu ,et ei võta palju ruumi ning ei tee kõva lärmi.
Ukulelemäng pakub suurepärast vaheldust pingelisele tööpäevale ning rõõmu kogu eluks!
Kursusel õpime:
Ukulele häälestamist häälestajaga
Kuidas hoida pilli käes
Lihtsamad mänguvõtted (vasaku ja paremakäe töö)
Saateakordid ja helistikud
Ukulele tabulatuuri tundmine
Rütmika
Ukulele õppe eesmärk:
Saada juurde muusikalisi teadmisi ja oskusi
Avardada muusikalist silmaringi
Mänguoskus ansamblikoosseisus
Oskus iseseisvalt töötada
Kursuse lõpetaja oskab ja suudab saata lihtsamaid laule õpitud akordidel,
mängida kergemaid meloodiaid. Natukene valulikud sõrmeotsad peaksid olema unustatud kui oled piisavalt palju oma ukulelet kiusanud.
Kursust juhendab Mai Kaur, kes omab pedagoogiharidust ning pikaajalist õpetajakogemust nii lastele kui täiskasvanutele pillimängu õpetades.
Enda kohta ütleb ta: “Minu suurimaks hobiks on pillimäng, tore on leida ennast saksofoni, basskitarri või ukulelet mängimas. Eesti Ukuleleorkestris olen musitseerinud juba 3 aastat. Uue pilli koju soetamine on viinud minu tegemised nii kaugele, et tuli avada pillipood MyMusic”
Mai Kaur saab pakkuda ka abi isikliku ukulele soetamisel: info@maimusic.ee

Osta pilet

«Giraffe Royal»
2026-03-08 18:00 - 19:30 | Hopneri maja, Raekoja plats 18, Tallinn, Eesti
Daamid ja härrad!
Giraffe Royal Theatre jätkab oma juubelihooaega, tähistades asutamise 40. aastapäeva Stanislav Varkki ja Larisa Lebedeva poolt.
Soovime juhtida teie tähelepanu asjaolule, et 8. märtsi eelõhtul on teil endiselt võimalus veeta erakordne õhtu meie teatriga ning kogeda kevade, armastuse ja harmoonia energiat. Meie programm pakub võimalusi teie meeleolu rütmis elavaks vestluseks, huumoriks, ilmutuseks, tantsimiseks ja vaikseks ajaks.
Valmistume teid vastu võtma!
«Giraffe Royal» Кabaree
Hopneri maja 8.03 kell 18:00
Vanuse eelistus: 12+

Osta pilet

Klaverikontserdid Hopneri Majas. Naistepäevakontsert ARMASTUSEST ILMA SÕNADETA
2026-03-07 15:00 - 16:00 | Hopneri maja, Raekoja plats 18, Tallinn, Eesti
Ajaloolises Hopneri Majas toimub klaverikontsert Andranik Kecheki esituses „Armastusest ilma sõnadeta“ — muusikaline kohtumine, mis on pühendatud kõige õrnematele ja siiramatele tunnetele, mis ei vaja selgitusi.
See on kontsert ilma sõnadeta, täidetud valguse ja sisemise vaikuse tundega. Armastus avaneb siin muusika kaudu — pehmelt ja loomulikult. Helid, pausid ja intonatsioonid muutuvad tunnete keeleks, mis on igaühele äratuntav ja lähedane.
Kavas kõlab nende heliloojate muusika, kelle looming räägib armastusest ilma sõnadeta: F. Chopin, G. Bizet, G. Puccini, E. Morricone, M. Legrand jt. Kontsert loob erilise meeleolu — rahuliku, helge ja mõtiskleva. Iga teos on kui hetk, milles võib peatuda ja lihtsalt tunda.
„Armastusest ilma sõnadeta“ on kontsert neile, kes hindavad vaikust, valgust ja muusikat, mis kõneleb otse südamest südamesse.
Andranik Kechek on helilooja, pianist ja improvisaator. Tema loominguline ampluaa on lai ja mitmekülgne. Sinna kuuluvad autoriõhtud, sooloesinemised, osalemine ansamblites ja improvisatsioonikontserdid. Ta on edukalt esinenud Eestis, Armeenias, Argentiinas, Uruguais, Jaapanis, Soomes, Poolas, Saksamaal, Venemaal, Rootsis, Lätis, Leedus, Prantsusmaal, Hispaanias, Itaalias, Hollandis, Kreekas, Belgias, Austrias, Portugalis ja Küprosel. Andranik Kechek on osalenud ja pälvinud auhindu mitmetel rahvusvahelistel konkurssidel ja festivalidel.

Trio Romance kontsert
2026-03-06 19:00 - 20:00 | Hopneri maja, Raekoja plats 18, Tallinn, Eesti
Unustamatu reede õhtu Trio Romansiga – 6. märts kell 19.00.
Kontsert toimub Hopneri Majas Raekoja platsil, Tallinna vanalinna südames.
Ajalooline ja hubane saal, suurepärane akustika ning kaunid vana romansid ja lüürilised laulud professionaalsete muusikute esituses.
Trio Romance on Eestis ja välismaal tuntud ansambel.
Kollektiivi kavas on nii vanaaegsed, kui ka tänapäevased vene romansid ja lüürilised laulud. Ansambel taas elustab vene salongimuusika parimaid tavasid.
Trio on salvestanud 7 heliplaati. Kõik kompositsioonid ja laulud on omas seades.

Osta pilet

Loengusari ÜHE MAJA LUGU Õiguskantsleri kantselei, Kohtu 8
2026-03-05 18:00 - 19:30 | Õiguskantsleri kantselei, Kohtu 8, Tallinn, Eesti
Loengud-ringkäigud ÜHE MAJA LUGU, viivad meid vanalinna mõnda majja, kuhu niisama lihtsalt ei saa sisse astuda või vähemalt kogu majas koos ajaloolase või giidiga ringi kõndida.
Vanalinnas on maju vanemaid ja uuemaid, aga olenemata sellest, milline on tema vanalinna kerkimise aasta, on tal oma lugu jutustada.
1809. aastal lasi Mõdriku ja Rägavere mõisate omanik P. M. Reinhold August von Kaulbars Tallinna linnaarhitektil Carl Ludwig Engelil projekteerida linnapalee Kohtu tänavale. Hoone valmis 1814. aastal ning kuulub kujunduselt ampiirstiili. Ampiirstiilis hoonel on prantsuspärane auhoov, rikkalik stukkdekoor ja mõjukas tagafassaad kuue joonia sambaga portikusega. Aastate jooksul kuulus hoone mitmele aadlisuguvõsale, sealhulgas Benckendorffidele, Stenbockidele ja Uexküllidele. Alates 1920. aastatest paiknesid seal erinevad ministeeriumid, kõige kauem Rahandusministeerium, ning alates 2004. aastast tegutseb hoones Õiguskantsleri Kantselei.
Kutsume teid selle maja ajalooga tutvuma.

Osta pilet

Tallinna Tantsuklubi Hopneri majas
2026-03-04 19:00 - 22:30, 2026-02-18 19:00 - 22:30, 2026-02-04 19:00 - 22:30, 2026-01-21 19:00 - 22:30 | Hopneri maja Diele (Vanaturu kael 3), Vanaturu kael 3, Tallinn, Eesti
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika. Tantsime Eestist pärit ja siinmail tuntuks saanud seltskonnatants, alati elava pillimuusika järgi. Tantsusammud saad peo käigus teiste järgi ise selgeks.

Tallinna tantsuklubi on 34 aastat tegutsenud rahvamuusika- ja rahvatantsuklubi. Algusaastatel tegutseti Vanalinna Muusikamajas ja Kloostri Aidas, nüüdseks on kokkusaamised juba mitme aasta jooksul toimunud Hopneri maja keskaegses Diele saalis. Kohtutakse kaks korda kuus kolmapäeviti, et tantsulustida.

Tantsuklubi eestvedajad on Leanne Barbo ja Jaan Sarv.

Palume kaasa võtta vahetusjalanõud ja veepudel/joogitops. Võib tuua nii soolaseid kui magusaid suupisteid ühisele lauale.

Piletid (10€/7€) müügil Fientas ja kohapeal. Pillimängijatele tasuta.

Osta pilet

UKULELE ANSAMBEL
2026-03-02 18:00 - 19:45 | Hopneri maja, Raekoja plats 18, Tallinn, Eesti
Hopneri Maja ukulele ansambel alustab koos mängimist 2. märtsil 2026. Ansamblit juhib muusikaõpetaja Mai Kaur, kes on Hopneri Majas ukulele kursuseid juhendanud aastast 2020. Algajaist on kuue aastaga saanud edasijõudjad ja ansambliga alustamiseks ongi nüüd paras aeg.
Mai Kaur omab pedagoogiharidust ning pikaajalist õpetajakogemust nii lastele kui täiskasvanutele pillimängu õpetades.
Enda kohta ütleb ta: “Minu suurimaks hobiks on pillimäng, tore on leida ennast saksofoni, basskitarri või ukulelet mängimas. Eesti Ukuleleorkestris olen musitseerinud juba 5 aastat.
Proovid toimuvad üle nädala esmaspäeviti 2., 16. märtsil, 6., 20. aprillil ja 4., 18. mail kell 18.00. Ansambliga saab liituda jooksvalt, saates eelnevalt kiri aadressile katrin.tuuksam@tallinnlv.ee
Ansambli kuutasu on 30€, maksmine toimub arve alusel.

RUAH Kontsert „Romantikud ja mässajad“ - vol. 3
2026-02-28 18:00 - 20:00 | Hopneri maja, Raekoja plats 18, Tallinn, Eesti
Muusikaõhtu duoga RUAH
Armsad muusikasõbrad!
On õhtuid, mis on lihtsalt erilised. Kutsume teid meie sarja “Kunst sõdade vahel” kolmandale kontserdile, kus kaks venda loovad keelpillidel tõelise maagia.
Samuel ja Daniel Chapkovski valisid oma duole nime RUAH – heebrea keeles “hingus” ja “vaim” – sest nad usuvad, et muusika peaks puudutama hinge, mitte ainult kõrvu. Nende teekonda on kujundanud õpingud silmapaistvate meistrite juures: Viktor Pikaiseni (legendaarse David Oistrahhi õpilane), Eduard Schmiederi ja Tatiana Guldani käe all. Kuid nende muusika teeb eriliseks oskus ühendada meisterlik tehnika puhta südamlikkusega, muutes klassikalised teosed intiimseks vestluseks iga kuulajaga.
Tulge veetma õhtut, kus tehnika kohtub tundega, kus klassikaline muusika saab sillaks südamete vahel ja kus meenutame, mis teeb elu ilusaks.
Millal: 28. veebruaril. 2026 kell 18:00
Kus: Hopneri maja (Raekoja plats 18)

Osta pilet

SEENIORIDE ÜLIKOOL venekeelne grupp
2026-02-25 15:00 - 16:00, 2026-02-11 15:00 - 16:00, 2026-01-28 15:00 - 16:00, 2026-01-14 15:00 - 16:00 | Hopneri maja, Raekoja plats 18, Tallinn, Eesti
Seenioride ülikoolil on käimas kolmeteistkümnes hooaeg!
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu Seenioride ülikooli eestikeelsete loengute kohta saab informatsiooni kirjutades kadri.viirand@tallinnlv.ee või tel +372 6455 321 ning venekeelse programmi kohta: roman.ljagu@tallinnlv.ee ; +372 5615 6522
Ootame aktiivset osavõttu.
Osalemine on tasuta.

SEENIORIDE ÜLIKOOL eestikeelne grupp
2026-02-25 12:00 - 13:00, 2026-02-11 12:00 - 13:00, 2026-01-28 12:00 - 13:00 | Hopneri maja, Raekoja plats 18, Tallinn, Eesti
Seenioride ülikoolil on käimas kolmeteistkümnes hooaeg!
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu
Seenioride ülikooli eestikeelsete loengute kohta saab informatsiooni kirjutades kadri.viirand@tallinnlv.ee või tel +372 645 5321 ning venekeelse programmi kohta: roman.ljagu@tallinnlv.ee ; +372 5615 6522
Ootame aktiivset osavõttu.
Osalemine on tasuta.

Sõbrapäeva a cappella kontsert
2026-02-15 16:00 - 17:00 | Hopneri maja, Raekoja plats 18, Tallinn, Eesti
15. veebruaril kutsub vokaalansambel REJOICE kuulajaid Sõbrapäeva erikontserdile Hopneri Majas.
Kavas on armastuse muusika läbi erinevate ajastute ja stiilide – klassikast ja romantismist jazz’i ning 20. sajandi tuntud lauludeni. Kontsert kõlab a cappella, ilma pillideta – vaid inimhääled oma täies rikkuses ja kõlajõus.
See on soe, elegantne ja vahetu muusikaline kohtumine, mis sobib ideaalselt jagamiseks kallima, sõbra või iseendaga.
REJOICE — rahvusvaheliste konkursside laureaadid, professionaalne vokaalansambel, kelle kontserdid ühendavad meisterlikkuse ja siiruse. Iga esinemine on elav dialoog publikuga, energia, mis tõmbab kuulajad kaasa juba esimesest noodist.

Osta pilet

Teater Giraffe Royal "Rüütliromaani leheküljed"
2026-02-14 18:00 - 19:00 | Hopneri maja, Raekoja plats 18, Tallinn, Eesti
Teater Giraffe Royal jätkab oma juubelihooaega, tähistades teatri asutamise 40. aastapäeva Stanislav Varkki ja Larisa Lebedeva poolt.
Rahva nõudmisel – tagasi Tallinnas!
Näidend “Rüütliromaani leheküljed” naaseb valentinipäevaks pärast välja müüdud etendusi ja esietenduste suurt edu.
14. veebruaril hubases Hopneri majas.
Etendus keskaegse teatri stiilis.
Narr jutustab uskumatuid ja võluvaid lugusid.
Laval on Ingel ja Must Kuninganna, Surm ja Eksinud Rüütel…
…või on need lihtsalt Kauni Printsessi fantaasiad? Meil kõigil on imest puudus…
Ilu kaob elust…
…rüütellikkus, lapselik tõde, tõeline õilsus ja midagi veel – me otsime seda, esitades täiskasvanutele iidset muinasjuttu…
Vanuse eelistus: 12+

Osta pilet

Haldi ja ans. Flamingo duo - Sõbrapäeva eelõhtu kontsert
2026-02-13 19:00 - 20:30 | Hopneri maja, Raekoja plats 18, Tallinn, Eesti
Sõbrapäeva eelõhtul pakuvad kaks noort muusikut hinge puudutavat vanakooli muusikat. Kontsert, millest õhkub ilu, armastust ja palju head muusikat.
Oma nime Marju Kuudi loo “Flamingod” järgi saanud Haldi & ans Flamingod tulid kokku 2023. a Võnge Festivaliks. Sealt edasi on see algataja Haldi Välimäe ja bassisti Mattias Tirmaste eestvedamisel edasi kasvanud. Eesti möödaniku muusikatöötluste esitamisele lisaks asuti looma originaalmuusikat ja nüüdseks on esinetud juba üle Eesti. Haldi kui andeka laulukirjutaja ja artisti varasemate tegemiste seast võib tuua esile lava jagamist Portugali jazzmuusiku Salvador Sobraliga või ülesastumist 2019. aasta üldtantsupeol, kus Haldi esikalbumi “Raba” nimiloo järgi oli tehtud tants, mille saateks Haldi ise kohapeal laulis. Eesti vanakooli muusikat on Haldi põhjalikult uurinud nii ülikoolis kui plaadimängija taga. Üks oluline samm Haldi & ans Flamingo ning “Õige aeg” EP suunas oli ka Marju Kuudi auks loodud “Marynile/For Maryn” album.
2023. aastast tegutseva Haldi & ans Flamingo debüütalbum “Õige aeg” on ilmunud koostöös Funk Embassy plaadifirmaga. 6-loolise EP kirjutas ta koos produtsendi ja kaasautori Mattias Tirmastega. “Õige aeg” tähistab eestikeelse soul, disco ja estraadigruuvi uut tulemist, see on sümbioos ajastutest ja ajatusest. Jätkatakse muusikalist rada, mille kunagi on sisse tallanud Marju Kuut, Els Himma ja Heidy Tamme. Lisaks soovile tabada 1970.-1980. aastate ja modernse muusika helipildi kuldset keskteed, väljendab lühialbum Haldi ja Mattiase loomingulisi soove ja käekirja, mis võiksid leida tee ka kuulaja hinge.

Kunstiloengute sari Hopneri majas "MIS VÄRVI ON ARMASTUS?"
2026-02-11 18:00 - 20:00 | Hopneri maja, Raekoja plats 18, Tallinn, Eesti
Mis värvi on armastus? Kunstiteostes väljenduvad väärtushinnangud ja ideaalid antiigist barokini.
Armastus on kõige võimsam liikumapanev jõud, kõike haarav tunne, mis loomulikult on inspireerinud ühel või teisel moel ka kõiki kunstnikke. Loengul käsitleme vaid mõningaid aspekte sellest lõpmatust teemast. Vaatleme kuulsate armastuslugude kujutamist kunstnike poolt, võttes fookusesse Amori ja Psyche, Pyramose ja Thisbe, Romeo ja Julia, Tristani ja Isolde lood, mis on kõigile tuttavad, kuid mille käsitlemine erinevatel ajastutel väljendab ajastuvaimu ja väärtushinnanguid.
Kunstnike jaoks on olnud oluline nii vaimne/taevane kui ka maine/sensuaalne armastus, mida võrreldi ja vastandati üsna erineval viisil. Vaatame ühiselt ka mitmete tuntud maalide detaile, mis avavad teose varjatud tähendust. Mõistatame koos, millele viitavad maalidel õun, nelk või austrid, millised on armastuse sümbolid, mis muudavad näiliselt neutraalse portree või isegi natüürmordi armastusavalduseks või sensuaalseks vihjeks.
Lektor Aleksandra Murre
Loeng on koos veini degusteerimisega.

Osta pilet

Terve kunstiloengute sarja saad osta SIIT.

Loengusari ÜHE MAJA LUGU Huecki maja, Lai 29
2026-02-10 18:30 - 20:00 | Huecki maja, Lai 29, Tallinn, Eesti
Loengud-ringkäigud ÜHE MAJA LUGU, viivad meid vanalinna mõnda majja, kuhu niisama lihtsalt ei saa sisse astuda või vähemalt kogu majas koos ajaloolase või giidiga ringi kõndida.
Vanalinnas on maju vanemaid ja uuemaid, aga olenemata sellest, milline on tema vanalinna kerkimise aasta, on tal oma lugu jutustada.
Huecki maja aadressil Lai 29 teavad inimesed enamjaolt legendi tõttu, mis räägib vastuarmastuseta jäänud mungast. Kuid maja ajalugu saab alguse mõni aasta pärast Tallinna suurt tulekahju 1433. aastal, kui Tallinna kaupmees ja raehärra Michel Nötken lasi praeguse Lai 29 kohale ehitada tüüpilise kaheruumilise kaupmeheelamu, mille lõunaküljele rajati ka väikeelamu.
Vaatamata rohketele hilisematele ümberehitustele on peahoone säilitanud märkimisväärselt palju 15. sajandi arhitektuurseid jooni. Hoone on tuntud eelkõige Huecki perekonna järgi, kes omas maja pikalt – 1683. aastast kuni 1939. aastani, peaaegu 250 aastat. Hueckid olid Tallinna linnaelus mõjukad tegelased: nende hulgas oli rae liikmeid, linnabürgermeistreid ja edukaid kaupmehi.
Kutsume teid selle maja ajalooga tutvuma.

Osta pilet

Püha Brigidi Päeva Céilí tantsuõhtu/St Brigid’s Day Céilí Dance Evening
2026-02-03 19:00 - 21:00 | Hopneri maja Diele (Vanaturu kael 3), Vanaturu kael 3, Tallinn, Eesti
Püha Brigidi päeva juured on nii paganlikus kui ka kristlikus kombestikus. See on olnud taassünni ja uuenemise päev, mis tähistab kevade algust. Eluajal asutas Brigid kunstide kooli, mis sai tuntuks oma illustreeritud käsikirjadega. Tänapäeval peetakse teda kunsti, kultuuri ja loovuse pühakuks.
Iirimaal on brigidipäev võimalus tähistada naisi, eriti neid, kes tegutsevad loomingulistel aladel. Saatkonnas oleme tähistanud seda päeva koostöös Britta Kaukveriga, kes on Tallinnas tegutsevad iiri tantsu rühma Solase kunstiline juht.
Ja 2026. aastal teeme seda jälle! Tänavu kutsume teid Hopneri Majja Tallinna vanalinnas (Vanaturu kael 3), kus Britta juhendamisel saame proovida traditsioonilisi céilí- ehk seltskonna tantse. Eelnevat tantsukogemust pole vaja, ainult entusiasmi ja mugavaid kingi!
Üritus on tasuta, kuid palume end eelnevalt registreerida meiliaadressil tallinnemrsvp@dfa.ie hiljemalt esmaspäevaks, 2. veebruariks kl 17.
Céilí’l kohtume!
///
The feast day of St Brigid’s has pagan and Christian roots, and has long been a point for rebirth and renewal, and the arrival of spring. During her time Brigid founded a school of art, which became known for its illustrated manuscripts. Today she is considered a patron of the arts, culture and creativity.In Ireland St Brigid’s Day has also become an opportunity to celebrate women in Irish society, including and especially those active in the creative arts. At the Embassy we have marked this by partnering with Britta Kaukver, artistic director of Solas – an Irish dancing troupe with its home in Tallinn.In 2026 the tradition returns! This year we invite you to join us at Hopner House in Tallinn Old Town (Vanaturu kael 3), where Britta will guide us through the traditional céilí (social) dances. No prior dance experience is needed, just enthusiasm and some comfortable shoes!The event is free, and if you wish to attend, please RSVP at tallinnemrsvp@dfa.ie by Mon, 2 February at 17.00.See you at the céilí.

NÄITUS Rein Mägar "Decem optima" portreed akvarellis
2026-02-02 - 2026-04-06 | Hopneri maja, Raekoja plats 18, Tallinn, Eesti
Olen oma juuripidi seotud 1354. aastal Taani hindamisraamatusse kantud Mägara külaga Jõhvist Toila poole minnes. Kõik seal elanud Mägarad on teada alates 1700. aastast. Sündinud olen 1943. aastal Laiuse kihelkonnas Altvälja külas ja alghariduse sain 7 aastat järjest üle Laiuse mäe kooli kõndides. Edasi viis tee kunstikoolitamiseni Tartus, Tallinnas ning isegi kauges Saksa linnas Leipzigis aastail 1968-1971. Seejärel töötasin kirjastustes kunstilise toimetaja ja raamatukujundajana. Kunstnike Liitu võeti mind plakatistina. Uue Eesti ajal olen töötanud Eesti Erastamisagentuuris tõlk-autojuhina, keskkonnafirmas Maves veeinsenerina Pärnu jõe vesikonna reovett mõõtmas ja lõpuks korteriühistu esimehena omas kodus.
Minu kiindumus akvarellide vastu tekkis juba kooliajal, ent tõsisem tegelemine sai alguse siiski 1996. aastal. Alates 1998. aastast on minu töid välja pandud Eesti Akvarellistide Ühenduse näitustel nii kodus kui välismaal, samuti olen korraldanud kümneid omanäitusi. Kuidas ma oma laadi peaksin nimetama? Kõige paremini kirjeldaks mu töid koolis õpitud realistliku kujutamise ja hiljem korjatud koge-muste ja muljete kirju segu, nimetagem seda siis parajasti nii nagu õigeks arvate.
Realistlik kujutamine on enesestmõistetav lähenemisviis portree maalimiseks. Kasutan üsna palju foto abi. Kuid tõeline hasart tekib alles tundlike pintslitõmmete abil modelli isikupära kujutamisel, sest isegi õhkõrna värvivarjundi muutmisega on võimalik rõhutada või halvemal juhul kahjustada kogu saadavat muljet.
Portreteeritavad on nagu külalised ja kui maalimine on korda läinud siis jääb kogu kohtumisest hea meenutus. Tahan loota, et koduhoidja Hopner võtab selle seltskonna siin rõõmsalt vastu.
reinmagar@gmail.com
56 632 347

Näitus on avatud sündmuste ajal või kokkuleppel.

Loengusari ÜHE MAJA LUGU Eesti teaduste akadeemia, Kohtu 6/1
2026-01-27 18:30 - 20:00 | Eesti teaduste akadeemia, Kohtu 6/1, Tallinn, Eesti
Loengud-ringkäigud ÜHE MAJA LUGU, viivad meid vanalinna mõnda majja, kuhu niisama lihtsalt ei saa sisse astuda või vähemalt kogu majas koos ajaloolase või giidiga ringi kõndida.
Vanalinnas on maju vanemaid ja uuemaid, aga olenemata sellest, milline on tema vanalinna kerkimise aasta, on tal oma lugu jutustada.
Toompea nõlval, Kohtu tänav 6 asuv, kunagi väga nimekale aadlisuguvõsale Ungern-Sternbergidele kuulunud linnapalee on Tallinna arhitektuuripildis eriline hoone. Selle palee arhitektuurilis-stilistilist olemust võib määratleda kui 19. sajandi romantilist prantsuse neorenessanss-stiilis paleed saksa arhitekti Martin Gropiuse ratsionalistlikus käsitluses. Pärast Ewald von Ungern-Sternbergi surma 1899. aastal müüs krahvi perekond Kohtu 6 palee maha; seetõttu võib arvata, et hoone hästi säilinud kunstiväärtuste ja arhitektuursete elementide rohkus on osaliselt tingitud sellest, et palee pääses 1905. aastal toimunud ulatuslikest rüüstamistest.
Kutsume teid selle ajalooga tutvuma.

Osta pilet

Loengusari ÜHE MAJA LUGU Rüütelkonna hoone, Kiriku plats 1
2026-01-15 18:30 - 20:00 | Rüütelkonna hoone, Kiriku plats 1, Tallinn, Eesti
Loengud-ringkäigud ÜHE MAJA LUGU, viivad meid vanalinna mõnda majja, kuhu niisama lihtsalt ei saa sisse astuda või vähemalt kogu majas koos ajaloolase või giidiga ringi kõndida.
Vanalinnas on maju vanemaid ja uuemaid, aga olenemata sellest, milline on tema vanalinna kerkimise aasta, on tal oma lugu jutustada.
Rüütelkonna hoone on läbi ajaloo kandnud mitmeid erinevaid rolle. See on olnud nii Üxküllide linnamaja, rüütlimaja, rüütelkonna hoone, Välisministeerium, riiklik raamatukogu kui ka kunstimuuseum. Pärast põhjalikku restaureerimist on hoone taas saanud väärika koha riigi esindushoonena. Siin peetakse riikliku tähtsusega protokollisündmusi – toimuvad Vabariigi Presidendi, Riigikogu, peaministri ja ministrite ametlikud kohtumised, nõupidamised ning vastuvõtud.
Auväärse hoone külastamiseks on vajalik eelnev taustakontroll. Kõigilt piletiomanikelt palume esitada täisnimi ja isikukood (vastavad lahtrid saab täita pileti ostmisel).

Osta pilet
